Document ID: 32014D0266

DECIZIA CONSILIULUI
din 6 mai 2014
privind poziția care urmează să fie adoptată în numele Uniunii Europene în cadrul Comitetului mixt instituit prin Acordul dintre Comunitatea Economică Europeană și Confederația Elvețiană de la 22 iulie 1972 în ceea ce privește adaptarea Protocolului nr. 3 la acord (definirea noțiunii de „produse originare” și metodele de cooperare administrativă) ca urmare a aderării Croației la Uniunea Europeană
(2014/266/UE)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 207, coroborat cu articolul 218 alineatul (9),
având în vedere propunerea Comisiei Europene,
întrucât:
(1)
Noțiunea de „produse originare” și metodele de cooperare administrativă sunt stabilite în Protocolul nr. 3 la Acordul dintre Comunitatea Economică Europeană și Confederația Elvețiană de la 22 iulie 1972 (1) (denumit în continuare „acordul”).
(2)
De la data aderării Croației la Uniunea Europeană la 1 iulie 2013, comerțul dintre Croația și Confederația Elvețiană („Elveția”) este reglementat prin acord, iar aplicarea acordurilor comerciale încheiate între Croația și Elveția încetează de la acea dată.
(3)
Pentru a asigura funcționarea corespunzătoare a acordului și în vederea facilitării activității operatorilor economici și a administrațiilor vamale, Protocolul nr. 3 ar trebui modificat în conecință.
(4)
În conformitate cu articolul 39 din Protocolul nr. 3, Comitetul mixt poate decide modificarea dispozițiilor protocolului respectiv.
(5)
Poziția Uniunii în cadrul Comitetului mixt UE-Elveția ar trebui să se bazeze pe proiectul de decizie anexat,
ADOPTĂ PREZENTA DECIZIE:
Articolul 1
Poziția care urmează să fie adoptată în numele Uniunii în cadrul Comitetului mixt UE-Elveția privind modificarea Protocolului nr. 3 la Acordul dintre Comunitatea Economică Europeană și Confederația Elvețiană de la 22 iulie 1972 se bazează pe proiectul de decizie a Comitetului mixt atașat la prezenta decizie.
Articolul 2
Decizia Comitetului mixt se publică în Jurnalul Oficial al Uniunii Europene.
Articolul 3
Prezenta decizie intră în vigoare la data adoptării.
Adoptată la Bruxelles, 6 mai 2014.

Labels: 5
10
3
18
15